
ДО
ОБЩИНСКИ СЪВЕТ
ГР. БУРГАС


ДОКЛАДНА ЗАПИСКА
от Димитър Николов
Кмет на Община Бургас

Относно: Предоставяне безвъзмездно за управление на ОП „Туризъм“ на имоти и вещи – общинска собственост, представляващи допълващо застрояване и благоустрояване към Етнографски музей – гр. Бургас: кафе, сглобяема сцена и прилежащ към тях терен (алейна мрежа и зелени площи), част от УПИ III в кв. 90 по плана на ЦГЧ, гр. Бургас, съответен на ПИ с идентификатор 07079.611.105 по КККР на гр. Бургас  
	       
УВАЖАЕМИ  ОБЩИНСКИ СЪВЕТНИЦИ,
	
Община Бургас е собственик на недвижим нежилищен имот – публична общинска собственост, представляващ УПИ III в кв. 90 по действащия ПУП на ЦГЧ, гр. Бургас, съответстващ на ПИ с идентификатор 07079.611.105 по КККР на гр. Бургас, ведно с построените в имота сгради, в които се помещава Етнографски музей – гр. Бургас, актувани с Акт №1488/17.11.1999г. за публична общинска собственост.
В описания общински имот е извършено допълващо застрояване и благоустрояване, реализирано по проект „Път на културното-историческите ценности през вековете – изпълнение на консервационно-реставрационни дейности в сградата на Етнографски музей и прилежащото дворно пространство и изграждане на „Улица на занаятите“, чрез комбинирана подкрепа на безвъзмездна финансова помощ от Оперативна програма „Региони в растеж“ 2014-2020, финансов инструмент Фонд за градско развитие за регионите София и Южна България от Фонд за устойчиви градове и собствен принос на Община Бургас.
В резултат на изпълнението на проекта, в имота са изградени следните нови подобекти: 
- Подобект 3: Кафе – аперитив (Кафене „Етно“), представляващо едноетажна масивна сграда, отразена с идентификатор 07079.611.105.7 в КККР на гр. Бургас, със застроена площ 107 кв.м и предназначение: сграда за обществено хранене; 
- Подобект 2: Сглобяема сцена – част от обслужващите постройки на допълващо застрояване на Етнографски музей – гр. Бургас, с площ 20 кв.м; 
- Благоустрояване на прилежащия терен: градинска мебел, зелени площи и алейна мрежа в УПИ III в кв. 90 по действащия ПУП на ЦГЧ, гр. Бургас, съответстващ на ПИ с идентификатор 07079.611.105 по КККР на гр. Бургас.
За реализиране на заложените в проекта цели и дейности за представяне и популяризиране на нематериалното наследство на местната общност, като традиционна кухня от началото на 20 век, възстановки на обичаи и културни събития, целящи превръщането на Етнографски музей – гр. Бургас в комплекс с характерен облик и атрактивни изяви, както и в целогодишна туристическа дестинация, е необходимо гореописаните подобекти да бъдат предоставени за управление на ОП „Туризъм“.
ОП „Туризъм“ е специализирано звено на Община Бургас, създадено с решение на Общински съвет – Бургас, прието по т. 26 от дневния ред на проведеното на 23.07.2013г. заседание (Протокол №26), с предмет на дейност включващ: обслужване на общински туристически обекти, комплекси, атракциони, в т.ч. изпълнение на всички специфични дейности, свързани с тяхното функциониране, разработване на нови туристически продукти и подобряване на съществуващите, организиране на събития: изложения, форуми, обучения, в т.ч. промосъбития и др. 
Предвид изложеното и на основание правомощията ми по чл. 64, ал. 1 от Правилника за организацията и дейността на Общинския съвет и взаимодействието му с Общинската администрация на община Бургас, предлагам Общински съвет – Бургас, на основание чл. 21, ал. 1, т. 8 от Закона за местното самоуправление и местната администрация, чл. 12, ал. 1 във връзка с чл. 53 от Закона за общинската собственост, чл. 13, ал. 1 и чл. 16, ал. 2 от Наредбата за реда за придобиване, управление и разпореждане с общински имоти и вещи, приета от Общински съвет – Бургас, да вземе следното

Р  Е  Ш  Е  Н  И  Е:

	Да се предоставят безвъзмездно за управление на ОП „Туризъм“, със седалище и адрес на управление: гр. Бургас, пл. „Царица Йоанна“, Автогара „Юг“, ет. 2, представлявано от Радосвета Стюърт – директор, имоти и вещи – общинска собственост, представляващи допълващо застрояване и благоустрояване към Етнографски музей – гр. Бургас, изградени в УПИ III в кв. 90 по действащия ПУП на ЦГЧ, гр. Бургас, съответстващ на ПИ с идентификатор 07079.611.105 по КККР на гр. Бургас, актуван с Акт №1488/17.11.1999г. за публична общинска собственост, както следва:
- Едноетажна масивна сграда с идентификатор 07079.611.105.7 по КККР на гр. Бургас, със застроена площ 107 кв.м и предназначение: сграда за обществено хранене, представляваща кафе – аперитив (Кафене „Етно“); 
- Сглобяема сцена – част от обслужващите постройки на допълващо застрояване на Етнографски музей – гр. Бургас, с площ 20 кв.м; 
- Прилежащ терен от УПИ III в кв. 90 по действащия ПУП на ЦГЧ, гр. Бургас, съответстващ на ПИ с идентификатор 07079.611.105 по КККР на гр. Бургас, включващ алейна мрежа, зелени площи и разположената в тях градинска мебел, с обща площ 898 кв.м, съгласно приложена схема.
Приложение: Писмо рег. №08-00-419/23.03.2023г. от зам.-кмет „Култура, туризъм и спорт“ при Община Бургас; Акт №1488/17.11.1999г. за публична общинска собственост; Схема на прилежащ терен.

